रायपुर. जीरम घाटी दरभा में जिस समय नक्सलियों ने कांग्रेसियों पर धावा बोला उस दौरान पूर्व मंत्री महेंद्र कर्मा और कांग्रेस अध्यक्ष महेंद्र कर्मा के अंगरक्षक काफिले में शामिल थे। घटना के बाद से यह बार-बार यह सवाल खड़ा हो रहा है कि वारदात के दौरान अंगरक्षकों की भूमिका क्या रही और वे कहां रहे। भास्कर पहली बार इन अनसुलझे सवालों का जवाब कर्मा के सुरक्षा गार्ड शफीक खान के हवाले से दे रहा है।
महेंद्र कर्मा- छह अंगरक्षक
महेंद्र कर्मा के अंगरक्षक बुलेट प्रूफ गाड़ी में थे। कर्मा अपने दोस्त के साथ दूसरी कार में सवार होकर आ रहे थे। हमले के बाद कुछ पल के लिए किसी को कुछ समझ नहीं आया कि क्या हो रहा है। थोड़ी देर बाद कर्मा के अंगरक्षकों ने अशोक बंगाली, सियाराम सिंह, शफीक खान, लखन सिंह, नंद किशोर और के आलम ने पोजीशन ली। बुलेटप्रूफ गाड़ी में फंसे सुरक्षा कर्मियों ने नक्सलियों की तरफ फायरिंग करने की कोशिश की, लेकिन गाड़ी के कांच बुलेटप्रूफ होने के कारण वे कुछ नहीं कर सके।
गार्डस इस प्रयास में थे कि किसी तरह उन्हें बाहर निकलने का रास्ता मिले, ताकि वे गाड़ी से नीचे उतरकर काउंटर फायर कर सके। यह भी इसलिए संभव नहीं हो पा रहा था, क्योंकि नक्सली लगातार उसी गाड़ी को टार्गेट बनाकर फायर कर रहे थे। उन्हें अंदेशा था कि कर्मा उसी में बैठे हैं। काफी देर बाद एक सुरक्षा कर्मी ने गेट खोलकर फायरिंग की पोजीशन लेने की कोशिश की। नक्सली ताक में बैठे थे। उन्होंने सीधे उसके सिर पर फायर कर दिया। बचे पांच सुरक्षा कर्मी डेढ़ घंटों तक फायरिंग करते रहे। बाद में गोलियां खत्म होने के बाद वे वहां बाहर निकलकर भागे। उनमें से तीन को गोलियां लगी, जिसमें सियाराम की शनिवार को मौत हो गई।
नंद कुमार पटेल- छह अंगरक्षक
कांग्रेस अध्यक्ष की कार में भी अंगरक्षक नहीं था। हालांकि उनके साथ चारों अंगरक्षक डोगन देशमुख, अलकेत शुक्ला, सुधीर पाठक और खेमलाल मराठा थे। इनमें दो बुलेटप्रूफ गाड़ी में बैठे, जबकि दो उनकी आगे वाली गाड़ी में सवार थे। काफिले पर जैसे ही फायरिंग हुई, पटेल के सामने वाली गाड़ी मे में सवार दो गार्डो ने पोजीशन लेने की कोशिश की। पटेल ने उन्हें दूर जाकर फायरिंग करने को कहा। उसके बाद कवासी लखमा के अनुसार वह नंदकुमार पटेल, बेटा दिनेश और ड्राइवर गाड़ी से उतरकर एक पहाड़ी के नीचे छिप गए थे।
लापरवाही या साजिश?
-पुलिस को सूचना दिए जाने के बाद भी उनकी ओर से न तो पेट्रोलिंग गाड़ी भेजी गई और न ही जवान भेजकर काफिले को सुरक्षा दी गई? यह सबसे अहम सवाल है।
-कर्मा के छह सुरक्षा गार्ड उनसे दूर क्यों रहे? बुलेटप्रूफ गाड़ी में एक साथ चार को क्यों बैठा दिया गया? यह जानते हुए कि इस गाड़ी के भीतर से फायरिंग नहीं की जा सकती, वहीं पटेल के दो गार्ड को भी बुलेटप्रूफ कार में क्यों बिठाया गया?
वीसी के साथ एक गार्ड
पूर्व केंद्रीय मंत्री वीसी शुक्ला की सुरक्षा में प्रफुल्ल शुक्ला था। उसने फायरिंग शुरु होने के बाद पोजीशन ली। एक गोली शेष बचते तक वह फायरिंग करता रहा। इसके बाद उसने खुद को गोली मार ली। सत्तार अली की सुरक्षा में शेरसिंह यादव और विधायक कवासी लखमा की सुरक्षा में मंजीत मंडावी तैनात था। दोनों बच निकलने में कामयाब रहे।
hin_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva hne_Deva hin_Deva